**ИНФОРМАЦИЯ КЪМ ОБЯВА ЗА СЪБИРАНЕ НА ОФЕРТИ**

I. ОБЕКТ, ПРЕДМЕТ И КРАТКО ОПИСАНИЕ НА ПОРЪЧКАТА

1. Обектът на поръчката е строителство.

2. Предмет на поръчката: „Избор на изпълнител (строител) на неизпълнените дейности от програмата за отстраняване на миналите екологични щети на „Геосол” АД – Провадия“.

При приватизацията на „Геосол” АД – гр. Провадия е извършена оценка на миналите екологични щети, причинени до момента на приватизация на дружеството. Въз основа на тази оценка е одобрена Програма за отстраняване на екологичните щети на „Геосол” АД, гр. Провадия (Програмата) от Висшия експертен екологичен съвет (ВЕЕС) към министерство на околната среда и водите (МОСВ). Програмата е одобрена и се изпълнява съобразно изискванията на Наредбата за условията и реда за определяне на отговорността на държавата на нанесените щети върху околната среда, настъпили от минали действия или бездействия, при приватизация (Наредбата). Купувачът по приватизационната сделка „Провадсол” АД не сключи Изпълнително споразумение за Програмата с Първата страна (представлявана от Министерство на околната среда и водите, Министерство на финансите и Агенция за приватизация), както предвижда Наредбата. Поради това такова споразумение беше сключено с фирма, избрана чрез процедура по Закона за обществени поръчки, проведена през 2001 г.

Във връзка с констатирано неизпълнение на Програмата от избрания изпълнител, през 2010 г. договорът (Изпълнителното споразумение) беше прекратен. Строителството на обектите е спряно. Към настоящия момент, поради промяна на физическата цялост и настъпилите във времето промени на обектите, бяха изготвени нови актуални проекти във фаза работен проект, за довършването на оставащите неизпълнени три обекта от Програмата.

Към предмета на обществената поръчка за избор на строител за довършване изпълнението на обектите от Програмата, са включени 2 обекта, както следва:

* обект № 6 „Пречистване на подземни води”;
* обект № 7 „Мониторинг”.

II. ТЕХНИЧЕСКИ СПЕЦИФИКАЦИИ И ИЗИСКВАНИЯ

**1. ОБЩА ХАРАКТЕРИСТИКА НА ОБЕКТИТЕ ОТ ПРОГРАМАТА**

**1.1. Местоположение, големина и географски характеристики**

Обектите, цитирани по-долу се намират на заводската площадка на „Провадсол“ АД, гр. Провадия. По тях не се извършват никакви дейности. Състоянието им е, както следва:

* **обект № 6 „Пречистване на подземни води”:**

Мярката „Пречистване на подземни води”, съгласно работните проекти се свежда до пречистване (декантиране) на изпомпани замърсени води от изградените по Програмата траншеи за улавяне на замърсени с нефтопродукти подземни води.

Съществуващата пречиствателна станция на „Провадсол“ АД се намира на заводската площадка на предприятието. Съгласно изискванията на проекта по Програмата за отстраняване на екологични щети е изградена нова входна шахта на пречиствателната станция за изливане на водите за пречистване. Монтирани са нови помпени агрегати, съответно изпълнени са нови КИП и Автоматизация.

Пречиствателната станция работи и понастоящем за обслужване производствената дейност на предприятието. Понастоящем има технически проблеми с доставените помпи по Програмата за отстраняване на екологични щети, които са неподходящи за работа в агресивна среда. Не е довършена схемата по КИП и Автоматизация, както и софтуерната програма за КИП и Автоматизация. Липсват екзекутивни чертежи и сертификати, декларации за съответствие и гаранционни карти за оборудването.

* **обект № 7 „Мониторинг”:**

Мярката мониторинг включва изграждане на нови сондажни кладенци (пиезометри) с цел пробонабиране и анализ на замърсяванията на подземните води на територията на производствената площадка на „Провадсол“ АД, инфилтриращи към река Провадийска.

Сондажните кладенци бяха изпълнени, съответно през годините бяха изготвяни мониторингови доклади за състоянието на подземните води в района.

Поради промяна на физическата цялост и на настъпилите във времето други промени следва да се направи оглед и проверка на състоянието, при необходимост и пробно водочерпене, възстановяване на компрометирани части и детайли и други ремонтни работи на кладенците.

**1.2. Устройствено предназначение на прилежащата територия на обектите от Програмата**

Предназначението на прилежащата територия на обектите от Програмата е за промишлени цели.

**1.3. Инфраструктура – водоснабдяване, електричество, телекомуникации:**

През територията на обектите, които се намират на производствената площадка на предприятието преминават водоснабдителни, електрически и телекомуникационни проводи и съоръжения. Преди започване на строителство за довършване на Програмата, следва да се съгласува с „Провадсол“ АД тяхното местоположение, с цел недопускане компрометиране и увреждане на съществуващите комуникации.

**1.4. Достъп до обектите**

Достъпът до обектите се осъществява по асфалтови пътища или междузаводски пътища с трайна настилка.

**2. СЪЩЕСТВУВАЩО ПОЛОЖЕНИЕ**

* **обект № 6 „Пречистване на подземни води”:**

Предвид това, че пречиствателната станция на „Провадсол“ АД е съществуваща, тя работи и понастоящем за обслужване производствената дейност на предприятието. Според обслужващите пречиствателната станция има технически проблеми с доставените и монтирани помпи тип NR80/50-20 с дебит Q = 61 м3/час, напор Н = 45 м. – 2 бр., неподходящи за работа в агресивна среда. В проекта се предвижда довършване схемата по КИП и Автоматизация, както и софтуерната програма за КИП и Автоматизация.

* **обект № 7 “Мониторинг”:**

Изградените нови сондажни кладенци, с цел пробонабиране и анализ на замърсяванията на подземните води на територията на производствената площадка на „Провадсол“ АД (пиезометри) не са експлоатирани от 2007 г. В работния проект за обекта е направена проверка на състоянието на сондажите и е предвидено тяхното прочистване с компресор и ерлифт, монтиране на капачки за сондаж, табели и други ремонтни работи, вкл. боядисване на обсадните тръби на кладенците.

**3. Описание за ОБЕКТ № 6 „ПРЕЧИСТВАНЕ НА ПОДЗЕМНИ ВОДИ”**

**3.1. Описание на съществуващата станция**

Пречиствателната станция на „Провадсол” се намира на заводската площадка на предприятието и пречиства замърсените с нафта производствени води към оборотен цикъл, както и замърсените с нефтопродукти повърхностни води уловени от охранителни траншеи. Максималното количество на всички тези води- дренажни оборотни повърхностни възлиза на 500 м3/д. Те постъпват във входна шахта към помпена станция 1. Последната представлява бетонов черпателен резервоар в който са разположени два броя потопяеми помпи. ( поз. П1 и П2 от работните чертежи в работния проект). Тяхната характеристика е Q=115 m3/h, H=19.5m, N-8.4 kw. Помпите служат за припомпване на отпадъчните води към два броя утаители-нафтоуловители. Последните представляват две метални цистерни с обем по 100 м3( поз. R1 R2). Те работят на прекъснат способ. Всяка помпа обслужва определен нафтоуловител. Помпата работи по ниво в черпателния резервоар и при достигане на горно водно ниво в нафтоуловителя изключва.

След приключване отдекантирането на нефтопродуктите, чрез втора група помпи (1раб+1рез.-поз. П3 и П4 в помена станция 2 от работните чертежи в работния проект) става припомпването на пречистената вода към резервоар за слаб разсол, а уловените нефтопродукти към цистерната за нафта. Към дъното на всеки нафтоуловител има подвързани по два смукателни тръбопровода – единият за нефтопродукти, а другият за пречистена вода (слаб разсол). На всеки от тях са монтирани спирателни кранове с ел. задвижка (поз. СК2; СК3,СК4,СК5 от работните чертежи в работния проект), а на смукателните тръбопроводи за пречистена вода са монтирани и сензори за ел. проводимост (поз. КНС1, КНС2). Тласкателите в помпената станция 2 са два- един за пречистена вода и втори за нефтопродукти. На всеки е монтиран спирателен кран с ел. задвижка (поз. СК1 и СК6). Нормално всички спирателни кранове с ел. задвижки на смукателите и тласкателите в ПС2 са затворени. След изтичане времето на утаяване в дадения нафтоуловител се отварят спирателните кранове за разсол на смукателя и тласкателя и се включва работната помпа в ПС2. По време на прехвърлянето на водата в цистерната за слаб разсол се следи състоянието на сензора за електропроводимост КНС. При достигане на определена електропроводимост на течността (примерно 20mS) се затварят крановете на тръбопроводите за разсол и се отварят крановете на тръбопроводите за нефтопродукти към съответния утаител. Помпата изключва изпразването на нафтоуловителя при достигане на ДВН в него. Работата на втория нафтоуловител е аналогична на първия.

**3.2. Анализ на състоянието и работата на станцията**

* Помпена станция 1

Помпите са в добро техническо състояние, достатъчно мощни да поемат пикови натоварвания. Няма механично стъпало, което налага често почистване на черпателния резервоар. Няма резервна помпа и при авария на една от помпите ще се затрудни много пречиствателния процес.

* Утаители-нафтоуловители

В добро техническо състояние. Недобро КИП-во оборудване. Трудно почистване на утайките от дъното на нафтоуловителя.

* Помпена станция 2

Добро изпълнение на тръбна разводка. Неподвързани помпи за пречистена вода. При огледа не може да се констатира какви помпи са монтирани, тъй като самите помпи са пребоядисани и нямат означителна табелка. По вида и диаметъра на тласкателя може да се определят като самозасмукващи помпи за отпадни води с дебит 10-15 л/с.

По данни на експлоатиращия станцията персонал монтираните помпи, както и преди заложените такива не могат да осигурят добра работа на станцията поради слаби технически параметри на помпите и неработеща автоматика.

Като цяло прекъснатия способ на пречистване е по тежък и изисква по добра КИП апаратура, надеждни сензори кранове и др.

За подобряване работата на пречиствателната станция предвиждаме:

- монтаж на нови помпи в помпена станция 2;

- подмяна на някой елементи от КИП-овата апаратура;

- лека промяна в схемата на пречистване – помпите в помпена станция 1 стават работна и резервна с възможност за пълнене и на двата утаителя. Превключването към всеки нефтоуловител ще става чрез два нови крана с ел. задвижка монтиран на тласкателя към двата утаителя.

**3.3. Строително – монтажни работи по част технологична**

***Референциите към търговски марки/стандарти и други в настоящите Технически спецификации следва да се разбират за посочените или еквивалентни.***

В работния проект са предвидени за доставка и монтаж следните тръби, фасонни парчета и помпи:

|  |
| --- |
| **Доставка на материали** |
| ***№*** | ***Наименование*** | ***Мярка*** | ***К-во*** |
| 1 | Доставка и монтаж стоманени тръби ф159/4,5 | м | 3 |
| 2 | доставка и монтаж на стоманени тръби ф108/4 | м | 9 |
| 3 | Доставка и монтаж коляно 100/90 | бр. | 6 |
| 4 | Доставка и монтаж коляно 150/90 | бр. | 2 |
| 5 | Доставка и монтаж тройник 150/150 | бр. | 2 |
| 6 | Доставка и монтаж тройник 150/100 | бр. | 1 |
| 7 | Доставка и монтаж ОКф100 | бр. | 2 |
| 8 | Доставка и монтаж демонтажна връзка ф150 | бр. | 2 |
| 9 | Доставка и монтаж намалител 100/80 | бр. | 2 |
| 10 | Доставка и монтаж намалител 150/100 | бр. | 2 |
| 11 | Демонтаж на помпи  | бр. | 2 |
| 12 | Доставка на помпи ABS ASC 0844 - Q=82 m3/h; H=25m N= 11 kw | бр. | 2 |
| 13 | Монтаж на помпи  | бр. | 2 |
| 14 | Доставка и монтаж свободен фланец ф150 | бр. | 2 |
| 15 | Доставка и монтаж свободен фланец ф100 | бр. | 4 |
| 16 | Доставка и монтаж свободен фланец ф80 | бр. | 2 |

**3.4. Състояние на оборудването по част КИП и Автоматика**

Към момента на обекта е изградена система в която за черпене от входна шахта се използват 2 бр. помпи потопени тип AFP0832-M, Р-7kW, с пускатели звезда/триъгълник, като първа помпа „П1“ зарежда резервоар 1 „R1“, втора помпа „П2“ зарежда резервоар 2 „R2“. В ПС са монтирани 2 бр. помпи П3 и П4 (поз. от работните чертежи в работния проект), 6 бр. спирателни крана (СК) и два сензора на тръбопроводите за разсол на двата резервоара R1 и R2. В резервоарите R1 и R2, както и на входна шахта са разположени поплавкови сензори за горно и долно ниво. Както е по предходен проект има предвидени аналогови нивосигнализатори и аналогови входове в PLC, но към момента сензорите не са в работоспособно състояние. Персонала на Провадсол е разположил ултразвуков сензор на входна шахта, но той не е подбран според съответните условия и не предоставя точна информация.

Спрямо коригираните технологични разчети за дебити и непригодност на дадени помпи, технологът по настоящия проект, е взел решение за подмяна на помпите в ПС2, като те са:

П3, П4 хоризонтални помпи (поз. от работните чертежи в работния проект) с характеристики - ***Q=83 m3/h ; H=25m N= 11 kw*** за работа в агресивна среда – разсол и нефтопродукти

Според избраните помпи е необходима подмяна на моторни защити и контактори, като използваните в момента моторни защити 10-16А за помпи П3 и П4 (поз. от работните чертежи в работния проект) ще се преместят и използват за помпи П1 и П2 (поз. от работните чертежи в работния проект). Предвижда се добавяне на нови контактори за товар до 25А за помпи П1 и П2 (поз. от работните чертежи в работния проект), както и моторни защити 20-25А за помпи П3 и П4 (поз. от работните чертежи в работния проект).

С цел повишаване на работоспособността и резервираност на работния процес, технологично се изменя и добавя възможност П1 и П2 да пълнят както резервоар R1, така и резервоар R2. П1 и П2 ще работят в режим работна резервна, а определянето на резервоара който ще се пълни е спрямо моторизираните спирателни кранове СК7 и СК8 (поз. от работните чертежи в работния проект), които са с променено местоположение. Съществуващите кранове СК7 и СК8 са в неработоспособно състояние, затова на новите местоположения (както е според технологична схема) се предвижда инсталирането на нови спирателни кранове с електро привод, като се използва съществуващото окабеляване с леко преправяне на кабелните трасета в единия им край.

Измерването на нива във входна шахта и резервоарите R1 и R2 (поз. от работните чертежи в работния проект) с поплавкови сензори не предоставя необходимата надеждност, поради сравнително честата повреда на уредите поради използването им в съответната среда, и възможност при повреда на сензор да се предизвика замърсяване. Затова се предвижда както е по първоначалния проект, възстановяване на измерванията на нива във входна шахта и резервоарите R1 и R2 с аналогови нивосигнализатори. Така измерванията са независими от два различни вида сензори. Предвижда се използване на ултразвукови сензори.

Сензорите измерващи електро проводимост, които са по предходния проект не работят. Персонала на Провадсол в непосредствена близост до тях е разположил временно техни заместители, които не отговарят на необходимата работоспособност. Предвижда се отремонтиране и поставянето на нови сензори.

С цел по лесна преработка на визуализираната технологичната схема върху таблото за управление, изобразяване на точната информация от ултразвуковите сензори, и възможност за въвеждане на промени в технологичните времена, се предвижва инсталирането на HMI дисплей.

Спрямо моментното състояние на таблото за управление се предвижда подмяна на захранващия блок 24V DC с нов*.*

**3.5. Строително – монтажни работи по част КИП и Автоматизация**

***Референциите към търговски марки/стандарти и други в настоящите Технически спецификации следва да се разбират за посочените или еквивалентни.***

|  |
| --- |
| **Доставка на материали** |
| ***№*** | ***Наименование*** | ***Мярка*** | ***К-во*** |
| 1 | Доставка на захранващ блок 24V DC тип Omron S8VK-C12024 | бр. | 2 |
| 2 | Доставка на операторски панел HMI тип Siemens HMI KTP1000 BASIC COLOR DP | бр. | 1 |
| 3 | Доставка на моторна защита 20-25А | бр. | 2 |
| 4 | Доставка на контактор за товар до 25А | бр. | 6 |
| 5 | Доставка на допълнителни контакти 2NO+2NC за контактор за товар до 25А | бр. | 4 |
| 6 | Доставка на допълнителни контакти 1NO+1NC за контактор за товар до 25А | бр. | 2 |
| 7 | Доставка на сенозор измерващ електропроводимост тип COMECO LC20E-A.C.B.-A  | бр. | 2 |
| 8 | Доставка на ултразвуков сензор измерващ ниво тип MJK Shuttle 200570  | бр. | 3 |
| 9 | Доставка на спирателен кран с ел. задвижване - Булармекс S38 113 516/10 с електро привод ZPA Pecky MOPED 52032.5051PED | бр. | 2 |
| 10 | Доставка на инструментален кабел (усукан по двойки с общ екран) тип LiYCY 2х2x0,75 mm² | м | 180 |
| 11 | Доставка на инструментален кабел (усукан по двойки с общ екран) тип LiYCY 2x0,75 mm² | м | 120 |
| 12 | Доставка на UV гофрирана тръба ф16 | м | 300 |
| **Труд** |
| ***№*** | ***Наименование*** | ***Мярка*** | ***К-во*** |
|  | ***Преработка на табло управление:*** |   |   |
| 16 | Демонтаж на захранващ блок 24V DC  | бр. | 2 |
| 17 | Монтаж на захранващ блок 24V DC тип Omron S8VK-C12024 | бр. | 2 |
| 18 | Монтаж на операторски панел HMI тип Siemens HMI KTP1000 BASIC COLOR DP | бр. | 1 |
| 19 | Демонтаж на моторна защита | бр. | 4 |
| 20 | Монтаж на моторна защита | бр. | 4 |
| 21 | Демонтаж на контактор  | бр. | 6 |
| 22 | Монтаж на контактор | бр. | 6 |
|  | ***Измервателни прибори:*** |   |   |
| 23 | Монтаж на сенозор измерващ електропроводимост тип COMECO LC20E-A.C.B.-A  | бр. | 2 |
| 24 | Ел. свързванее на сенозор измерващ електропроводимост тип COMECO LC20E-A.C.B.-A | бр. | 2 |
| 25 | Монтаж на ултразвуков сенозор измерващ ниво тип MJK Shuttle 200570  | бр. | 3 |
| 26 | Ел. свързване на ултразвуков сенозор измерващ ниво тип MJK Shuttle 200570  | бр. | 3 |
| 27 | Настройка на ултразвуков сенозор измерващ ниво тип MJK Shuttle 200570  | бр. | 3 |
| 28 | Преработка на тръбно трасе ф150 за поставка на спирателен кран | бр. | 2 |
| 29 | Монтаж на спирателен кран с ел. задвижване - Булармекс S38 113 516/10  | бр. | 2 |
| 30 | Ел. свързване на спирателен кран с ел. задвижване ZPA Pecky MOPED 52032.5051PED | бр. | 2 |
|  | ***Полагане на кабели:*** |   |   |
| 31 | Полагане на гофрирана тръба ф16 | м | 300 |
| 32 | Изтегляне на инструментален кабел в гофрирана тръба ф16 | м | 300 |
|  | ***Програмиране:*** |   |   |
| 33 | Програмиране на PLC - Siemens CPU313C-2DP | бр. | 1 |
| 34 | Програмиране на HMI - Siemens HMI KTP1000 BASIC COLOR DP | бр. | 1 |

Предметът на поръчката включва изпълнение на демонтажни и монтажни работи в съществуваща помпена станция, изпълнение на тръбна разводка, ел. захранване на помпените агрегати и изпълнение на КИП и Автоматика към тях.

**4. ОПИСАНИЕ НА ОБЕКТ № 7 „МОНИТОРИНГ”**

В проекта е направена проверка на физическото състояние на сондажите (пиезометрите) предвидени за провеждане на мониторинг.

С проекта се предвиждат мерки за възстановяване физическото и технологичното състояние на новите сондажни кладенци (пиезометри), предвидени за мониторинг на подземните води на територията на производствената площадка на „Провадсол“ АД по Програмата.

За 7 бр. мониторингови кладенци се предвижда, както следва:

|  |  |  |  |
| --- | --- | --- | --- |
| ***№*** | ***Наименование*** | ***Мярка*** | ***К-во*** |
|  | **I.МОНИТОРИНГОВ СОНДАЖ Р117** |  |  |
| 1 | Почистване от растителност около устието на сондажа | 100 м2 | 0,04 |
| 2 | Прочистване на сондаж с компресор и ерлифт | м | 9,33 |
| 3 | Транспорт на разтвора до пречиствателна станция | мсм | 0,25 |
| 4 | Почистване и боядисване на обсадна тръба в жълто | м2 | 0,20 |
| 5 | Направа и монтаж на капачка за сондаж | бр. | 1 |
| 6 | Направа и монтаж на обозначителна табела | бр. | 1 |
|  | **II.МОНИТОРИНГОВ СОНДАЖ Р116** |  |  |
| 1 | Почистване от растителност около устието на сондажа | 100 м2 | 0,04 |
| 2 | Прочистване на сондаж с компресор и ерлифт | м | 10,27 |
| 3 | Транспорт на разтвора до пречиствателна станция | мсм | 0,25 |
| 4 | Почистване и боядисване на обсадна тръба в жълто | м2 | 0,20 |
| 5 | Направа и монтаж на капачка за сондаж | бр. | 1 |
| 6 | Направа и монтаж на обозначителна табела | бр. | 1 |
|  | **III.МОНИТОРИНГОВ СОНДАЖ Р115** |  |  |
| 1 | Почистване от растителност около устието на сондажа | 100 м2 | 0,04 |
| 2 | Прочистване на сондаж с компресор и ерлифт | м | 8,95 |
| 3 | Транспорт на разтвора до пречиствателна станция | мсм | 0,25 |
| 4 | Почистване и боядисване на обсадна тръба в жълто | м2 | 0,20 |
| 5 | Направа и монтаж на капачка за сондаж | бр. | 1 |
| 6 | Направа и монтаж на обозначителна табела | бр. | 1 |
|  | **IV.МОНИТОРИНГОВ СОНДАЖ Р114** |  |  |
| 1 | Прочистване на сондаж с компресор и ерлифт | м | 9,36 |
| 2 | Транспорт на разтвора до пречиствателна станция | мсм | 0,25 |
| 3 | Почистване и боядисване на обсадна тръба в жълто | м2 | 0,20 |
| 4 | Направа и монтаж на капачка за сондаж | бр. | 1 |
| 5 | Направа и монтаж на обозначителна табела | бр. | 1 |
|  | **V.МОНИТОРИНГОВ СОНДАЖ Р113** |  |  |
| 1 | Почистване от растителност около устието на сондажа | 100 м2 | 0,04 |
| 2 | Прочистване на сондаж с компресор и ерлифт | м | 9,35 |
| 3 | Транспорт на разтвора до пречиствателна станция | мсм | 0,25 |
| 4 | Почистване и боядисване на обсадна тръба в жълто | м2 | 0,20 |
| 5 | Направа и монтаж на капачка за сондаж | бр. | 1 |
| 6 | Направа и монтаж на обозначителна табела | бр. | 1 |
|  | **VI.МОНИТОРИНГОВ СОНДАЖ Р112** |  |  |
| 1 | Почистване от растителност около устието на сондажа | 100 м2 | 0,04 |
| 2 | Прочистване на сондаж с компресор и ерлифт | м | 9,58 |
| 3 | Транспорт на разтвора до пречиствателна станция | мсм | 0,25 |
| 4 | Почистване и боядисване на обсадна тръба в жълто | м2 | 0,20 |
| 5 | Направа и монтаж на капачка за сондаж | бр. | 1 |
| 6 | Направа и монтаж на обозначителна табела | бр. | 1 |
|  | **VII.МОНИТОРИНГОВ СОНДАЖ Р111** |  |  |
| 1 | Почистване от растителност около устието на сондажа | 100 м2 | 0,04 |
| 2 | Прочистване на сондаж с компресор и ерлифт | м | 9,60 |
| 3 | Транспорт на разтвора до пречиствателна станция | мсм | 0,25 |
| 4 | Почистване и боядисване на обсадна тръба в жълто | м2 | 0,20 |
| 5 | Направа и монтаж на капачка за сондаж | бр. | 1 |
| 6 | Направа и монтаж на обозначителна табела | бр. | 1 |

**5. ЗАДЪЛЖЕНИЯ НА ИЗПЪЛНИТЕЛЯ (СТРОИТЕЛЯ)**

**5.1.** Да извърши качествено и в срок предвидените в проекта строително-монтажни работи в съответствие с издадените строителни книжа и с изискванията на чл. 169, ал. 1-3 от Закона за устройство на територията, както и с правилата за изпълнение на строителните и монтажните работи и на мерките за опазване на живота и здравето на хората на строителната площадка.

**5.2.** Строителят е длъжен да осигури технически правоспособни лица, които да извършват техническо ръководство на строежите.

**5.3.** Да изпълни строителните и монтажните работи с материали, изделия, продукти и други в съответствие със съществените изисквания към строежите, както и за спазване на технологичните изисквания за влагането им.

**5.4.** Своевременно да съставя актовете и протоколите по време на строителството.

**5.5.** Да съхранява и предоставя при поискване от останалите участници в строителството или от контролен орган на строителните книжа, заповедната книга на строежа по чл. 170, ал. 3 от Закона за устройство на територията и актовете и протоколите, съставени по време на строителството.

**5.6.** Да изготви екзекутивната документация, която да съдържа пълен комплект чертежи за действително извършените строителни и монтажни работи, която да бъде заверена от възложителя, строителя, лицето, упражнило авторски надзор, от физическото лице, упражняващо технически контрол за част „Конструктивна“ и от лицето, извършило строителния надзор.

**5.7.** Да изпълнява в срок и качествено заповедите в заповедната книга за обекта.

**5.8.** Да поддържа застраховка „Професионална отговорност в съответствие с Наредбата *за условията и реда за задължително застраховане в проектирането и строителството* (ПМС № 38 от 24.02.2004 г., обн. ДВ бр. 17 от 02.03.2004 г.) през целия срок на договора, копие от която да предостави на Възложителя преди сключване на договора.

**5.9.** Изпълнителят (строителят) следва да съблюдава стриктно спазването на изискванията на Българското законодателство и в частност на *Закона за устройство на територията* и подзаконовите нормативни актове по неговото прилагане и екологичното законодателство.

**5.10.** Строителят носи имуществена отговорност за причинени щети и пропуснати ползи от свои виновни действия или бездействия. Изпълнителят ще отговаря за опазването и охраната на собствеността, частна или държавна, която се намира на или е в близост до работната площадка, срещу щети или вреди нанесени вследствие на изпълнението на договора.

**5.11.** Всяка щета или повреда причинена от действие, пропуск или небрежност от страна на Изпълнителя, ще бъде възстановена по подходящ и задоволителен начин, от и за сметка на Изпълнителя.

**5.12.** Да не използва по никакъв начин, включително за свои нужди или като разгласява пред трети лица, каквато и да било информация за Възложителя, негови служители или контрагенти, станала му известна при или по повод изпълнението на договора.

**5.13.** Да уведоми Възложителя с писмено известие за спиране на изпълнението на договора, като приложи съответните документи, доказващи наличието на непреодолима сила.

**5.14.** Да даде на Възложителя писмено уведомление, в което мотивира предложенията си за смяна на ключов експерт и да приложи доказателства за наличието основания за това, като посочи квалификацията и професионалния опит на предложения експерт и да приложи доказателства за това.

**5.15.** При необходимост да смени експерти, посочени в офертата, след получено предварително писмено съгласие от Възложителя.

**6. ПРОЕКТНА ДОКУМЕНТАЦИЯ**

Всеки кандидат може да се запознае с проектната документация (фаза работен проект) в сградата на Министерство на околната среда и водите на адрес: бул. „Княгиня Мария Луиза“ № 22, след предварителна заявка на тел. 940 62 29 или 940 62 13 (от 14,00 ч. – 15,00 ч.).

III. УСЛОВИЯ ЗА УЧАСТИЕ

**1.** За изпълнение на обществената поръчка може да подаде оферта всяко българско или чуждестранно физическо или юридическо лице или техни обединения, както и всяко друго образувание, което има право да изпълнява доставката съгласно законодателството на държавата, в която то е установено.

**2.** Лице, което участва в обединение или друго образувание, или е дало съгласие и фигурира като подизпълнител в офертата на друг участник, не може да представи самостоятелна оферта. Едно физическо или юридическо лице може да участва само в едно обединение.

Свързани лица не могат да бъдат самостоятелни участници в настоящата процедура.

**3.** Офертите следва да отговарят на изискванията, посочени в настоящата информация и да бъдат оформени по приложените към нея образци (приложения).

**4.** Особености по отношение на участник-клон на чуждестранно лице.

В случай, че участникът е клон на чуждестранно лице и за участието си в обществената поръчка се позовава на ресурсите на търговеца, съгласно чл. 36, ал. 2 от ППЗОП, трябва да представи доказателства, че при изпълнение на поръчката ще има на разположение тези ресурси. Участниците не са ограничени относно вида на тези доказателства – например договори, декларации и други, но същите следва да бъдат в оригинал или заверен препис с печат „Вярно с оригинал“.

**5.** Особености по отношение на участник - обединение, което не е юридическо лице.

В случай, че участникът е обединение, което не е юридическо лице, Възложителят поставя условие обединението да определи партньор, който да го представлява за целите на обществената поръчка и уговаряне на солидарна отговорност на членовете на обединението за изпълнението на поръчката. Участниците не са ограничени относно вида на документа, който ще представят в изпълнение на условието.

Документът може да бъде заверено копие, но от него да е видно:

**а)** правното основание за създаването на обединението;

**б)** правата и задълженията на участниците в обединението, включително определения партньор, който да представлява обединението за целите на настоящата поръчка;

**в)** разпределението на отговорността между членовете на обединението и дейностите, които ще изпълнява всеки член от обединението в настоящата поръчка;

**г)** клаузи за солидарната отговорност на членовете на обединението за изпълнение на договора за обществената поръчка.

**6.** Особености при използване на капацитета на трети лица.

Участниците могат да използват капацитета на трети лица, като докажат, че разполагат с техните ресурси. За целта се представя документ за поетите от третите лица задължения. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата. Третите лица представят попълнени и подписани образци на приложения.

**7.** Особености при използване на подизпълнители.

Участниците могат да използват подизпълнители, като за целта посочат в техническото предложение, че ще използват подизпълнител за изпълнение на поръчката и подизпълнителите попълнят образец Приложение №8 и същите посочат дела от поръчката, който те ще изпълняват. В този случай участниците трябва да представят доказателство за поетите от подизпълнителите задължения. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата. Подизпълнителите представят попълнени и подписани образци на приложения - Приложение №1, Приложение № 2 и Приложение №3, като в зависимост от ангажимента за изпълнявани дейности представят и Декларации в свободен текст по т. 13.1. и 13.2, както и Приложение №7 и/или Приложение №8.

**8.** Всеки участник има право да представи само една оферта.

**9.** Не се допускат варианти на офертата. При наличие на варианти на офертата, същата не се разглежда и се отстранява от по-нататъшно участие.

**10.** Участниците могат да участват в процедурата чрез законните си представители или чрез изрично упълномощено лице. Един пълномощник не може да представлява повече от един участник. Пълномощното следва изрично да посочва кои документи е оправомощен да подписва пълномощникът, ако такива пълномощия се предвиждат.

**11.** От участие в процедурата се отстранява участник, при който са налице обстоятелствата по чл. 54, ал. 1, т. 1-5 и т. 7 от ЗОП. Съответствието си с това изискване участниците удостоверяват като попълват образци на приложения - Приложение № 2 и Приложение №3.

**12.** Не се допускат до разглеждане техническите предложения и оферти на участниците, които не отговарят на изискванията за лично състояние и критериите за подбор.

**13. Изисквания за икономическо и финансово състояние:**

**13.1.** Участникът трябва да притежава валидна застраховка „Професионална отговорност“ съгласно чл. 171, ал. 1 от ЗУТ за вреди, причинени на други участници в строителството и/или на трети лица, вследствие на неправомерни действия или бездействия при или по повод изпълнение на задълженията им. Минималната застрахователна сума по застраховката за втора категория строежи, съответстващ на предмета на настоящата поръчка, трябва да е валидна към датата на подаване на офертата, в съответствие с изискванията на Наредбата за условията и реда за задължително застраховане в проектирането и строителството (обн. ДВ, бр. 17 от 02.03.2004 г.). За участник, установен/регистриран извън Република България, застраховката за професионална отговорност следва да бъде еквивалентна на тази по чл. 171, ал. 1 от ЗУТ, но направена съгласно законодателството на държавата, където е установен/регистриран участника.

**Съответствието си с това изискване по т.13.1. участниците удостоверяват, като попълват Декларация** в свободен текст с посочване на застрахователната сума на сключената застраховка „Професионална отговорност“, номер на застрахователната полица, валидност на същата, уеб адрес, орган или служба, издаващи документа и точно позоваване на документа.

За доказване на съответствието си с това изискване в случаите по чл. 67, ал. 5 и ал. 6 от ЗОП, участникът, избран за изпълнител, представя заверено копие на валидна застрахователна полица за професионална отговорност на строителя. За участник, установен/регистриран извън Република България, застраховката за професионална отговорност следва да бъде еквивалентна на тази по чл. 171, ал. 1 от ЗУТ, но направена съгласно законодателството на държавата, където е установен/регистриран участника.

**13.2. Изисквания за годност (правоспособност) за упражняване на професионална дейност за участниците**

Участникът трябва да е вписан в Централния професионален регистър на строителя (ЦПРС) към Камарата на строителите за изпълнение на строежи от категорията строеж, в която попада обекта на поръчката, а именно VІ група, ІІ категория (строежи по чл. 137, ал. 1, т. 2, буква „к“ – сгради и съоръжения на мини, рудници и кариери, в т.ч. за ликвидацията им, както и строежи, свързани с отстраняване на екологични щети в района на въздействието им от ЗУТ), или да е вписан в еквивалентен регистър, съгласно законодателството на държавата в която е установен за посочения обхват на дейности.

**Съответствието си с това изискване по т.13.2. участниците удостоверяват, като попълват Декларация в свободен текст** с посочване на съответния публичен регистър, който съдържа тази информация, номер на Удостоверението за вписване в ЦПРС, номер на валидност на талона за 2018 г., уеб адрес, орган или служба, издаващи документа и точно позоваване на документа.

За доказване на съответствието си с това изискване в случаите по чл. 67, ал. 5 и ал. 6 от ЗОП, участникът, избран за изпълнител, представя заверено копие от Удостоверението за вписване в ЦПРС, издадено на името на участника, придружен с валиден талон за 2018 г., или еквивалентен документ, издаден в държавата, в която участникът е установен, доказващ еквивалентно право (за чуждестранните участници).

**14. Изисквания към технически и професионални способности на участниците:**

**14.1.** Участникът трябва да има изпълнен минимум 1 (един) обект за строителство с предмет идентичен или сходен с предмета на настоящата обществената поръчка, изпълнен през последните 5 (пет) години, считано от датата на подаване на офертата.

Под строителство „сходно“ с предмета на поръчката следва да се разбират дейности, свързани с изпълнение на строително-монтажни работи в помпени станции, в т. ч. доставка и монтаж на помпени агрегати, монтаж тръбна разводка към тях и съответната КИП и Автоматика, както и опит в изпълнение и обслужване на сондажни кладенци.

**Съответствието си с това изискване по т.14.1. участниците удостоверяват, като попълват Приложение №7 – Списък за изпълнени СМР** с посочване на конкретен вид строителни работи/дейности, стойност, дата на която е приключило изпълнението, мястото, вида и обема, както и дали е изпълнено в съответствие с нормативните изисквания, съответния публичен регистър, който съдържа тази информация, уеб адрес, орган или служба, издаващи документа и точно позоваване на документа.

За доказване на съответствието си с това изискване в случаите по чл. 67, ал. 5 и ал. 6 от ЗОП, участникът, избран за изпълнител, представя заверено копие от Документ, който съдържа конкретен вид строителни работи/дейности, стойността, датата на която е приключило изпълнението, мястото, вида и обема, както и дали е изпълнено в съответствие с нормативните изисквания.

**14.2.** **Експертен състав.**

Участникът трябва да разполага с екип от минимум 5 (пет) специалисти, които да отговарят на следните изисквания за професионална компетентност и които ще изпълняват строителството, както следва:

**14.2.1.** **Ръководител на обект** – с висше образование специалност строителен инженер, с трудов стаж по специалността минимум 5 години;

**14.2.2.** **Технически ръководител** – технически правоспособно лице съгласно чл. 163а от ЗУТ или за чуждестранни лица еквивалентно съгласно законодателството на държавата, в която са установени, който да съвместява отговорностите на координатор по безопасност и здраве, да отговаря на изискванията по чл. 5 ал. 2 от Наредба № 2 за минималните изисквания за здравословни и безопасни условия на труд при извършване на строителни и монтажни работи и да бъде с трудов стаж по специалността минимум 3 години;

**14.2.3.** **Специалист – ВиК** - квалифициран специалист задължително с опит във водоснабдителното строителство при изпълнение на монтажни/демонтажни работи на помпи в помпени станции;

**14.2.4.** **Специалист – заварчик тръби** - квалифициран специалист с опит в заваряването на тръбни заваръчни съединения при изпълнение на тръбни разводки на смукателни и тласкателни тръбопроводи, притежаващ „Свидетелство за правоспособност на заварчик“ за степен на правоспособност по заваряване „Заварчик на тръби“;

**14.2.5.** **Специалист – електро и КИП и автоматизация** - квалифициран специалист със специалност Електро и КИП и Автоматизация, с опит в изпълнението на контролно измервателни прибори и автоматизация на помпени станции, включително изпълнение на визуализирана технологична схема.

**Съответствието си с това изискване по т.14.2. „Експертен състав“, участниците удостоверяват, като попълват Приложение №8 – Списък на специалисти, като участникът задължително посочва данните по т.14.2.: образованието (специалността), квалификацията и професионалния и специфичен опит на лицата, за опита и квалификация на съответния експерт, така че да се удостовери съответствие с минимално поставените изисквания за професионална компетентност.**

**15. Допълнителни условия за приложимите случаи.**

**15.1.** При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

**15.2.** Когато участник е чуждестранно лице той представя съответен еквивалент на изискващите се документи за доказване на критериите за подбор съгласно законодателството на държавата, в която е установен. Документът се представя и в превод на български език, ако е на чужд език.

**15.3.** Участниците могат за конкретната поръчка да се позоват на капацитета на трети лица, независимо от правната връзка между тях, по отношение на критериите, свързани с техническите способности и професионалната компетентност.

**15.4.** Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

**15.5.** Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата. В случай, че участникът възнамерява да използва капацитета на трети лица, следва да се представят и документите по т.14.

**15.6.** Възложителят изисква от участника да замени посоченото от него трето лице, ако то не отговаря на някое от условията по т.15.5.

**15.7.** Когато участник в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията по т.15.4 и т.15.5.

**15.8.** Когато участникът ползва подизпълнители последните трябва да отговарят на съответните критерии за подбор съобразно вида и дела от поръчката, който ще изпълняват.

**15.9.** Преди сключването на договор за обществена поръчка участникът, определен за изпълнител предоставя актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.

IV. ПРОГНОЗНА СТОЙНОСТ

Общата прогнозна стойност на обществената поръчка с предмет: „Избор на изпълнител (строител) на неизпълнените дейности от програмата за отстраняване на миналите екологични щети на „Геосол” АД – Провадия“ **е в размер на 67 748,00 лв.** (шестдесет и седем хиляди седемстотин четиридесет и осем лева) **без включен ДДС,** която е разпределена, както следва:

- **за строително-монтажни работи (СМР)** за обект № 6 „Пречистване на подземни води” и обект № 7 „Мониторинг” **прогнозната стойност е 51 200,53 лв. (петдесет и една хиляди двеста лева и петдесет и три стотинки) без включен ДДС**, в които се включват стойностите по Количествена сметка №1, Количествена сметка №2 и Количествена сметка №3 (КСС1+КСС2+КСС3) от ценовото предложение;

- **за други разходи прогнозната стойност е 16 547,47 лв. (шестнадесет хиляди петстотин четиридесет и седем лева и четиридесет и седем стотинки) без включен ДДС**, в която се включват:

**1.** непредвидени разходи в размер на неповече от 4% (четири процента) от СМР за обект 6 и обект 7 (КСС1+КСС2+КСС3);

**2.** пусковоналадъчни работи и 72 часова проба;

**3.** разходи за получаване на разрешение на строеж;

**4.** разходи за приемане на работата на строителната площадка.

**Участник, който не представи ценово предложение, или то не отговаря на обявените условия на поръчката, или надвишава определената прогнозна стойност за съответно за строително-монтажни работи (СМР) и определената прогнозна стойност за други разходи ще бъде отстранен от участие в обществената поръчката на основание чл. 107, т. 2, б.”а” от ЗОП.**

**Участник, чието ценово предложение, непредвидените разходи са в размер по-голям от 4% от СМР** за обект № 6 „Пречистване на подземни води” и обект № 7 „Мониторинг” (КСС1+КСС2+КСС3) **ще бъде отстранен от участие в обществената поръчката на основание чл. 107, т. 2, б.”а” от ЗОП.**

В общата стойност на поръчката трябва да са включени всички разходи по изпълнението на предмета на поръчката и тя представлява сумата от цената на договора, формирана от стойността на строително-монтажни работи (СМР) за обект № 6 „Пречистване на подземни води” и обект № 7 „Мониторинг” и от стойността на другите разходи.

Поръчката се финансира от Министерство на финансите във връзка със сключено Споразумение № С-4/04.05.2012 г. между министъра на околната среда и водите и министъра на финансите за случаите по чл. 10, ал. 4 на Наредбата за условията и реда за определяне на отговорността на държавата и за отстраняване на нанесените щети върху околната среда, настъпили от минали действия или бездействия при приватизация.

V. СРОК ЗА ИЗПЪЛНЕНИЕ

Срокът за изпълнение на обществената поръчка с предмет: „Избор на изпълнител (строител) на неизпълнените дейности от програмата за отстраняване на миналите екологични щети на „Геосол” АД – Провадия“ е не повече от една година след издаване на разрешение за строеж, считано от подписване на протокол образец 2 за откриване на строителна площадка и определяне на строителна линия и ниво по смисъла на Наредба № 3 от 31.07.2003 г. за съставяне на актове и протоколи по време на строителството, до издаване на Разрешение за ползване от Дирекция национален строителен контрол, но не по-късно от 31.12.2020 г.

VI. МЯСТО НА ИЗПЪЛНЕНИЕ

Обектите, свързани с обществената поръчка, а именно обект № 6 „Пречистване на подземни води” и обект № 7: „Мониторинг” се намират на заводската площадка на „Провадсол“ АД, гр. Провадия.

VII. ПРИЕМАНЕ И ЗАПЛАЩАНЕ НА ИЗВЪРШЕНИТЕ РАБОТИ

**1.** Предвидени са пет междинни плащания и окончателно плащане. Общият размер на второ, трето и четвърто междинни плащания е в размер не по-голям от 90 % (деветдесет процента) от строителните дейности за обект № 6 „Пречистване на подземни води” и обект № 7 „Мониторинг”.

**2.** За извършване на плащанията Изпълнителят внася в Министерството на околната среда и водите *Искане за плащане* (по приложения образец) в два оригинални екземпляра с приложенията към тях, по един за Министерството на околната среда и водите и Министерството на финансите.

**3.** Приложенията към *Искането за плащане,* в зависимост от вида на плащането – междинно или окончателно, са Разрешение за строеж, сметки за изпълнени строителни работи, съставени между Изпълнителя и лицето, осъществяващо строителния надзор, протокол образец 9 за предаване и приемане на машини и съоръжения, констативен акт образец 15 за установяване годността за приемане на строежа, протокол образец 16 за установяване на годността за ползване на строежа и протокол образец 17 за проведена 72-часова проба при експлоатационни условия по смисъла на Наредба № 3 от 31.07.2003 г. за съставяне на актове и протоколи по време на строителството, както и Разрешение за ползване на строежа (по смисъла на Закона за устройство на територията), Констативен протокол на РИОСВ Варна (по смисъла на Правила за контрол по изпълнение на задълженията на страните при изпълнение на програми за отстраняване на минали екологични щети) и оригинални фактури.

**4.** Плащанията са както следва:

**4.1.** първо междинно плащане, за провеждане на процедурата за получаване на Разрешение за строеж, платимо в срок до 15 (петнадесет) дни от внасяне на два оригинални екземпляра Искане за плащане в МОСВ, придружени с копие на Разрешението за строеж и оригинални фактури за разходите за изпълнение на процедурата за получаване на Разрешение за строеж.

**4.2.** второ междинно плащане, платимо в срок до 15 (петнадесет) дни от внасяне на два оригинални екземпляра Искане за плащане в МОСВ, придружени с копие на подписана сметка за изпълнени строителни работи, копие на Констативен протокол на РИОСВ Варна и оригинална фактура;

**4.3.** трето междинно плащане, платимо в срок до 15 (петнадесет) дни от внасяне на два оригинални екземпляра Искане за плащане в МОСВ, придружени с копие на подписан протокол образец 9 за предаване и приемане на машини и съоръжения,по смисъла на Наредба № 3 от 31.07.2003 г. за съставяне на актове и протоколи по време на строителството, копие на подписана сметка за изпълнени строителни работи, копие на Констативен протокол на РИОСВ Варна и оригинална фактура;

**4.4.** четвърто междинно плащане, за оставащите до 90% (деветдесет процента) от строителните дейности за обект № 6 „Пречистване на подземни води” и обект № 7 „Мониторинг”, платимо в срок до 15 (петнадесет) дни от внасяне на два оригинални екземпляра Искане за плащане в МОСВ, придружени с копие от подписан констативен акт образец 15 за установяване годността за приемане на строежа, по смисъла на Наредба № 3 от 31.07.2003 г. за съставяне на актове и протоколи по време на строителството, копие на сметка за изпълнени строителни работи, копие на Констативен протокол на РИОСВ Варна и оригинална фактура.

**4.5.** пето междинно плащане, за изпълнени пусковоналадъчни работи и провеждане на 72 часова проба,платимо в срок до 15 (петнадесет) дни от внасяне на два оригинални екземпляра Искане за плащане в МОСВ, придружени с копие на протокол образец 17 за проведена 72-часова проба при експлоатационни условия, по смисъла на Наредба № 3 от 31.07.2003 г. за съставяне на актове и протоколи по време на строителството, копие на сметка за изпълнени строителни работи и оригинална фактура.

**4.6.** окончателно плащане – в размер на оставащите 10 % (десет процента) от строителните дейности за обект № 6 „Пречистване на подземни води” и обект № 7 „Мониторинг”, плюс разходите за приемане на работите на строителната площадка, което е платимо в срок до 15 (петнадесет) дни от внасяне на два оригинални екземпляра Искане за плащане в МОСВ, придружени с копие на подписан протокол образец 16 за установяване на годността за ползване на строежа, по смисъла на Наредба № 3 от 31.07.2003 г. за съставяне на актове и протоколи по време на строителството, копие на издадено Разрешение за ползване и оригинални фактури за оставащите разходи за строителните дейности за обект № 6 и обект № 7 и за приемане на работите на строителната площадка.

**5.** Изпълнението на договора се приема за приключило след издаване на Разрешение за ползване на строежа и след изтичане на гаранционните срокове за строежа.

VIII. КРИТЕРИЙ ЗА ВЪЗЛАГАНЕ

Офертите на участниците, отговарящи на изискванията на Възложителя ще бъдат оценявани по критерий **„най-ниска цена”.**

В общата стойност на поръчката трябва да са включени всички разходи по изпълнението на предмета на поръчката и тя представлява сумата от цената на договора, формирана от стойността на строително-монтажни работи (СМР) за обект № 6 „Пречистване на подземни води” и обект № 7 „Мониторинг” и от стойността на другите разходи.

Класирането на участниците се извършва във възходящ ред, като на първо място се класира офертата с предложена най-ниска обща цена без включен ДДС, на второ място се класира офертата със следваща по размер (по-висока) обща цена без включен ДДС.

Участникът, класиран от комисията на първо място, се предлага за изпълнител на поръчката.

При еднаква предложена най-ниска обща цена от двама или повече участници, Комисията провежда публично жребий за определяне на изпълнител между класираните на първо място оферти съгласно чл. 58, ал. 3 от ППЗОП.

ІX. СРОК НА ВАЛИДНОСТ НА ОФЕРТИТЕ

**1.** Срокът на валидност на офертите е до **30.09.2018г.**

**2.** Срок на валидност на офертата е времето, през което участниците са обвързани с условията на представените от тях оферти.

**3.** Възложителят си запазва правото да изиска от допуснатите участници да удължат срока на валидност на офертите си до момента на сключване на договора за обществена поръчка.

**Забележка:** *Оферта с по-малък срок на валидност няма да бъде разглеждана и оценявана от Възложителя.*

ХII. ПОДГОТОВКА НА ОФЕРТАТА

При изготвяне на офертата всеки участник трябва да се придържа точно към условията, обявени от Възложителя, свързани с обществената поръчка.

Поставянето от страна на участника на условия и изисквания, които не отговарят на обявените в обществената поръчка, води до отстраняване на този участник.

Офертите следва да отговарят на изискванията, посочени в настоящaта информация и да бъдат оформени по приложените към нея образци (приложения).

Офертата се представя в писмен вид на хартиен носител.

Всички документи в офертата трябва да бъдат на български език. Ако в офертата са включени документи на чужд език, те следва да са придружени с превод на български език.

Когато участникът в процедурата е чуждестранно юридическо лице или техни обединения, офертата се подава на български език и изискуеми документи, които са на чужд език, се представят и в превод.

Всички документи, които не са оригинали, и за които не се изисква нотариална заверка, следва да бъдат заверени от участника на всяка страница с гриф „Вярно с оригинала“ и с подписа на лицето/та, представляващо/и участника.

Офертата трябва да бъде подписана от законния представител на участника съгласно търговската му регистрация или от надлежно упълномощено от него лице с нотариално заверено пълномощно.

Всички разходи по подготовката и представянето на офертата са за сметка на участниците в процедурата. Възложителят не носи отговорност за извършените от участника разходи по подготовка на офертата, в случай че участникът не бъде класиран или в случай на прекратяване на процедурата.

Участниците могат да посочват в офертите си информация, която смятат за конфиденциална във връзка с наличието на търговска тайна. Когато участниците са се позовали на конфиденциалност, съответната информация не се разкрива от възложителя.

При писмено искане, направено до три дни преди изтичането на срока за получаване на оферти, възложителят най-късно на следващия работен ден ще публикува на интернет адрес:

<https://www.moew.government.bg/bg/profil-na-kupuvacha/301/>

в Раздел профила на купувача писмени разяснения по условията на обществената поръчка.

Документите, свързани с участието в процедурата, се представят от участника, или от упълномощения от него представител - лично или чрез пощенска или друга куриерска услуга с препоръчана пратка с обратна разписка, на адреса, посочен от възложителя. Документите се представят в запечатана непрозрачена опаковка, върху която се посочват:

1. наименованието на участника, включително участниците в обединението, когато е приложимо;

2. пълен и точен адрес за кореспонденция, телефон и по възможност - факс и електронен адрес;

3. Върху опаковката следва да бъде записано:

**Оферта за възлагане с обява за събиране на оферти с предмет: „Избор на изпълнител (строител) на неизпълнените дейности от програмата за отстраняване на миналите екологични щети на „Геосол” АД – Провадия“**.

Опаковката трябва да е адресирана до:

**Министерство на околната среда и водите**

**гр. София,**

**бул. „Княгиня Мария Луиза” № 22.**

**отдел „Канцелария и обслужване на едно гише“**

ХIII. СЪДЪРЖАНИЕ НА ОФЕРТАТА

В запечатаната непрозрачна опаковка, участникът следва да представи:

**1.** **Опис на документите и информацията, съдържаща се в офертата**, подписан от представляващия участника в свободен текст. Описът се поставя като първи начален документ в предложението на участника.

**2. Представяне на участник,** по образец **Приложение № 1**;

**3.** При необходимост: Нотариално заверено пълномощно на лицето, подписващо офертата (оригинал). Представя се, когато офертата (или някой документ от нея) не е подписана от управляващия и представляващ участника съгласно актуалната му регистрация, а от изрично упълномощен негов представител. Пълномощното следва да съдържа всички данни на лицата (упълномощен и упълномощител), както и изрично изявление, че упълномощеното лице има право да подпише офертата или отделни документи от нея.

**4. Документи за личното състояние на участника – попълнени, подписани и подпечатани образци на приложения:**

**4.1. Декларация за липса на обстоятелствата по чл.54, ал.1, т.1,2 и 7 по образец Приложение № 2;**

**4.2. Декларация за липса на обстоятелствата по чл.54, ал.1, т.3, 4 и 5 по образец Приложение №3;**

**4.3. Декларация за липса на обстоятелствата по чл.3, т.8 от ЗИФОДРЮПДРКЛТДС по образец Приложение №6;**

**5. Документи отговарящи на критериите за подбор, свързани с икономическото и финансово състояние на участниците:**

**5.1. Декларация в свободен текст за наличието на застраховка „Професионална отговорност“, съгласно изискванията на т.13.1.**

**5.2. Декларация в свободен текст с информация за вписване в в Централния професионален регистър на строителя (ЦПРС) към Камарата на строителите, съгласно изискванията на т.13.2.**

**6. Документи отговарящи на критериите за подбор, свързани с технически и професионални способности на участниците:**

**6.1. Списък на изпълнени СМР през предходните пет години, по образец Приложение № 7, съгласно изискванията на т.14.1. от Информация към обявата;**

**6.2. Списък на специалисти – по образец Приложение № 8, за специалисти, съгласно изискванията на т.14.2. от Информация към обявата.**

**7. Техническо предложение по образец на Приложение № 4, което включва:**

**7.1. Документ за упълномощаване**, когато лицето, което подава офертата, не е законният представител на участника.

Документът за упълномощаване се представя, когато офертата или някой документ от нея не е подписан от управляващия и представляващ участника, съгласно актуалната му регистрация, а от изрично упълномощен негов представител. Същият следва да съдържа всички данни на лицата – упълномощен и упълномощител, както и изрично изявление, че пълномощникът има право да подпише офертата или отделни документни от нея.

Документът за упълномощаване следва да бъде с нотариална заверка на подписа за лицето, подписващо офертата - *(в оригинал или заверен от участника препис).*

**Техническото предложение** за изпълнение на поръчката се попълва от участника в съответствие с техническата спецификация и изискванията на Възложителя.

С подписването на съответния образец, участникът декларира съгласието си с клаузите на приложения проект на договор и срока на валидност на офертата.

**Участник, който не представи Техническо предложение по Приложение № 4 или то не отговаря на обявените условия на поръчката ще бъде отстранен от участие в процедурата по възлагане на обществената поръчка на основание чл. 107, т. 2, б.”а” от ЗОП.**

**8. Ценово предложение се изготвя по образеца на Приложение № 5.**

Цената се представя в български лева с цифри, с точност до втория знак след десетичната запетая и да включва всички разходи за изпълнение на поръчката.

Ако предложението е представено с повече знаци, то се разглежда като се вземе предвид изписаното до втория знак. Ако цената е написана няколко пъти, при различие важи най-малката сума.

Отговорността за допуснати грешки или пропуски в изчисленията на предложената цена е на участника.

**Общата прогнозна стойност на поръчката е в размер на 67 748,00 лв. (шестдесет и седем хиляди седемстотин четиридесет и осем лева) без включен ДДС**, която е разпределена, както следва:

- **за строително-монтажни работи (СМР) за обект № 6 „Пречистване на подземни води” и обект № 7 „Мониторинг”** **прогнозната стойност е 51 200,53 лв. (петдесет и една хиляди двеста лева и петдесет и три стотинки) без включен ДДС**, в които се включват стойностите по Количествена сметка №1, Количествена сметка №2 и Количествена сметка №3 (КСС1+КСС2+КСС3) от ценовото предложение;

- **за други разходи прогнозната стойност е 16 547.47 лв. (шестнадесет хиляди петстотин четиридесет и седем лева и четиридесет и седем стотинки) без включен ДДС**.

**Участник, който не представи ценово предложение, или то не отговаря на обявените условия на поръчката, или надвишава определената прогнозна стойност за съответно за строително-монтажни работи (СМР) и определената прогнозна стойност за други разходи ще бъде отстранен от участие в обществената поръчката на основание чл. 107, т. 2, б.”а” от ЗОП.**

**Участник, чието ценово предложение, непредвидените разходи са в размер по-голям от 4% от СМР** за обект № 6 „Пречистване на подземни води” и обект № 7 „Мониторинг” (КСС1+КСС2+КСС3) **ще бъде отстранен от участие в обществената поръчката на основание чл. 107, т. 2, б.”а” от ЗОП.**

В общата стойност на поръчката трябва да са включени всички разходи по изпълнението на предмета на поръчката и тя представлява сумата от цената на договора, формирана от стойността на строително-монтажни работи (СМР) за обект № 6 „Пречистване на подземни води” и обект № 7 „Мониторинг” и от стойността на другите разходи.

ХIV. ОТВАРЯНЕ НА ПОДАДЕНИТЕ ОФЕРТИ

**1.** Отварянето на офертите ще се извърши на публично заседание при условията на чл. 97, ал. 3 от Правилника за прилагане на Закона за обществените поръчки (ППЗОП) в сградата на МОСВ в гр. София, бул. „Княгиня Мария-Луиза“ № 22.

**2.** На публичното заседание могат да присъстват участниците в обществената поръчка или техни упълномощени представители, както и представители на средствата за масово осведомяване.

**3.** Комисията за разглеждане и оценка на офертите се назначава от възложителя и извършва действия по реда и при условията на глава девета от ППЗОП.

ХV. СКЛЮЧВАНЕ НА ДОГОВОР ЗА ВЪЗЛАГАНЕ НА ПОРЪЧКАТА

**1.** Възложителят сключва писмен договор за обществена поръчка с определения изпълнител по реда и разпоредбите на чл. 112 от ЗОП при условие, че преди подписване на договора определения за изпълнител участник изпълни условията на чл. 112, ал. 1 от ЗОП.

***Забележка:*** *Когато участникът, избран за изпълнител е чуждестранно лице, той представя съответните документи, издадени от компетентен орган, съгласно законодателството на държавата, в която участникът е установен.*

**2.** В случай, че определеният изпълнител е неперсонифицирано обединение на физически и/или юридически лица, договорът се сключва след като изпълнителя представи заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено.

ХVI. ГАРАНЦИЯТА ЗА ИЗПЪЛНЕНИЕ

Преди подписването на Договор, Участникът, определен за изпълнител представя на възложителя гаранция за изпълнение в размер на 5% (пет на сто) от цената на Договора без ДДС, която служи за обезпечаване на изпълнението на задълженията на ИЗПЪЛНИТЕЛЯ по Договора.

Гаранцията за изпълнение се предоставя по един от трите начина:

1. като парична сума, внесена по банкова сметка на ВЪЗЛОЖИТЕЛЯ.
2. като банкова гаранция.
3. като застраховка, която да обезпечава изпълнението на Договора чрез покритие на отговорността на ИЗПЪЛНИТЕЛЯ.

Условията и начините за предоставяне на гаранцията за изпълнение са определени в чл. 6 до чл.9 от проекта на договора, Приложение №9.

ХVІІ. ПРИЛОЖЕНИЯ:

**Приложение № 1** – Представяне на участник;

**Приложение № 2** – Декларация за липса на обстоятелствата по чл.54, ал.1, т.1,2 и 7;

**Приложение № 3** – Декларация за липса на обстоятелствата по чл.54, ал.1, т.3, 4 и 5;

**Приложение № 4 -** Техническо предложение;

**Приложение № 5** – Ценово предложение;

**Приложение № 6 -** Декларация за липса на обстоятелствата по чл.3, т.8 от ЗИФОДРЮПДРКЛТДС;

**Приложение № 7** – Списък на изпълнени СМР през предходните пет години;

**Приложение № 8 –** Списък със специалисти;

**Приложение № 9 –** Проект на договор за обществена поръчка;

**Приложение № 10 –** Сметка за изпълнена работа по договор;

**Приложение № 11 –** Искане за плащане към договор.